**OcÚ Rochovce – Zápisnica zo zasadnutia obecného zastupiteľstva**

Posted on [**21. júl 2010**](http://www.rochovce.sk/ocu-rochovce-zasadacia-miestnost-6/) by [**admin**](http://www.rochovce.sk/author/admin/)

Zápisnica č.4/2010 z  
z riadneho zasadnutia obecného zastupiteľstva , ktoré sa uskutočnilo dňa 21.07.2010 o17.00 hod. v zasadacej miestnosti OcÚ Rochovce.  
Prítomní: podľa prezenčnej listiny  
Ospravedlnený:0  
Program rokovania:  
1, Otvorenie zasadnutia.  
2, Určenie zapisovateľa a overovateľov zápisnice.  
3, Kontrola uznesenia z predchádzajúceho zasadnutia OZ.  
4, Schválenie zásad odmeňovania poslancov obecného zastupiteľstva, nakoľko od 1.4.2010  
platí novela zákona č. 369/1990 Zb. o obecnom zriadení, ktorá bola prijatá zákonom č.  
102/2010 Z. z. .  
5, Schválenie rozsahu výkonu funkcie starostu na volebné obdobie 2010-2014, v zmysle § 11  
ods. 4 písm. i) zákona č. 369/1990 Zb. o obecnom zriadení v znení zmien a doplnkov,  
konkrétne podľa zákona č. 102/2010 Z. z., ktorým bol novelizovaný citovaný zákon.  
6, Schválenie počtu poslancov na celé volebné obdobie r. 2010 – 2014, v zmysle § 11 ods. 3  
zákona č. 369/1990 Zb. o obecnom zriadení v znení zmien a doplnkov.  
7,Vyhodnotenie predložených ponúk na výmenu priemyselnej garážovej brány multifunkčnej  
budovy obecného úradu – sklad CO a garáž nákladného auta P-V3S.  
8, Schválenie zásad postupu pri vybavovaní sťažností v podmienkach Obce Rochovce.  
9, Schválenie realizácie obrusnej vrstvy z AC 11 obrus. 50-70, II v množstve 4 tony na  
miestnu komunikáciu smerom na železničnú stanicu v hodnote 569,87,- Eur – úprava  
rozpočtu.  
10,Prejednanie žiadosti od f. Dalkia Východné Slovensko, s. r. o. o povolenie výnimky  
prejazdu vozidla zásobujúceho sklad odpadového dreva spoločnosti s celkovou  
hmotnosťou neprekračujúcou 21 ton , ktorá bude po spomínanej obecnej komunikácii  
prechádzať vo frekvencii päť prejazdov za kalendárny týždeň v dňoch a hodinách určených  
obecným zastupiteľstvom.  
11, Prejednanie športového dňa v obci Rochovce.  
12, Rôzne – diskusia.  
13,Schválenie uznesenia.  
14,Záver.

K prejednávanému programu:  
ad.1. Zasadnutie obecného zastupiteľstva otvoril a viedol starosta obce Ing. Stanislav Levrinc.  
Obecné zastupiteľstvo schvaľuje predložený program rokovania.  
Hlasovanie : ZA – 5, PROTI – 0, ZDRŽALI SA – 0.  
ad.2. Zapisovateľ zápisnice je Ing. Ján Kupec.  
Overovatelia zápisnice sú Milan Lipták a Pavol Brdár  
Hlasovanie : ZA – 5, PROTI – 0, ZDRŽALI SA – 0.  
ad.3. Bola vykonaná kontrola uznesenia z predchádzajúceho zasadnutia obecného  
zastupiteľstva – uznesenie splnené.  
Hlasovanie : ZA – 5, PROTI – 0, ZDRŽALI SA – 0.

ad.4. Obecné zastupiteľstvo schvaľuje zásady odmeňovania poslancov obecného  
zastupiteľstva / príloha č. 1/, nakoľko od 1.4.2010 platí novela zákona č. 369/1990 Zb.  
o obecnom zriadení, ktorá bola prijatá zákonom č. 102/2010 Z. z. . Odmeny za prvý polrok  
2010 rozdeliť rovnakým dielom každému poslancovi z polovice rozpočtu určeného na odmeny pre OZ.  
Hlasovanie : ZA – 5, PROTI – 0, ZDRŽALI SA – 0.

ad.5. Obecné zastupiteľstvo schvaľuje rozsah výkonu funkcie starostu na volebné obdobie  
2010-2014na celý úväzok, v zmysle § 11 ods. 4 písm. i) zákona č. 369/1990 Zb.  
o obecnom zriadení v znení zmien a doplnkov, konkrétne podľa zákona č. 102/2010 Z.  
z., ktorým bol novelizovaný citovaný zákon.  
Hlasovanie : ZA – 5, PROTI – 0, ZDRŽALI SA – 0.

ad.6. Obecné zastupiteľstvo schvaľuje počet poslancov 5 na celé volebné obdobie r. 2010 –  
2014, v zmysle § 11 ods. 3 zákona č. 369/1990 Zb. o obecnom zriadení v znení  
zmien a doplnkov.  
Hlasovanie : ZA – 5, PROTI – 0, ZDRŽALI SA – 0.

ad.7. Obecné zastupiteľstvo vyhodnotilo predložené ponuky na výmenu priemyselnej  
garážovej brány multifunkčnej budovy obecného úradu – sklad CO a garáž nákladného  
auta P-V3S a schvaľuje dodávateľa na zhotovenie 1ks. priemyselnej brány / plechovej  
zateplenej / o rozmeroch 3,3m x 3,5m, 1ks vonkajších vchodových drevených dverí o  
šírke 145 cm a 2 ks vonkajších vchodových drevených dverí o šírke 80 cm firmu  
PAPSERVIS SLAVOŠOVCE s.r.o. v ponúkanej cene 3080,-Eur s DPH s montážou.  
Hlasovanie : ZA – 5, PROTI – 0, ZDRŽALI SA – 0.

ad.8.Obecné zastupiteľstvo schvaľuje zásady postupu pri vybavovaní sťažností  
v podmienkach obce Rochovce / príloha č. 2 /  
Hlasovanie : ZA – 5, PROTI – 0, ZDRŽALI SA – 0.

ad.9.Obecné zastupiteľstvo schvaľuje realizáciu obrusnej vrstvy z AC 11 obrus. 50-70, II v  
množstve 4 tony na miestnu komunikáciu smerom na železničnú stanicu v hodnote  
569,87,- Eur.  
Hlasovanie : ZA – 5, PROTI – 0, ZDRŽALI SA – 0.

ad.10.Obecné zastupiteľstvo zamieta žiadosť f. Dalkia Východné Slovensko s.r.o. ohľadne  
výnimky prejazdu vozidla zásobujúceho sklad odpadového dreva spoločnosti s  
celkovou hmotnosťou neprekračujúcou 21 ton , ktorá bude po spomínanej obecnej  
komunikácii prechádzať vo frekvencii päť prejazdov za kalendárny týždeň v dňoch a  
hodinách určených obecným zastupiteľstvom s tým, že je možnosť prejazdov vozidiel s  
vyššou hmotnosťou po poľnej ceste od Agro Slavošovce, s.r.o poza obec Rochovce a  
tým pádom nie sú obmedzené hmotnosťou / Bežne nákladné autá Tatry dokážu i v  
zimných mesiacoch prevážať drevo z lesa po horších lesných komunikáciách/.  
Hlasovanie : ZA – 5, PROTI – 0, ZDRŽALI SA – 0.

ad.11.Obecné zastupiteľstvo schvaľuje organizovanie športového popoludnia na výročie SNP  
dňa 28.08.2010 s tým, že sa zorganizuje športové popoludnie pre deti , futbal slobodní  
proti ženatým a večer sa zapáli vatra.  
Zodpovedný: futbal: Milan Lipták a Pavol Brdár  
detské súťaže : Ing. Katarína Jakobejová, Bc. Zuzana Vojtková a Jozefína Levrincová  
guláš – varenie: Ing. Ján Kupec, Eva Kupcová, Klára Široká, Jozefína Levrincová  
Začiatok športového popoludnia pre deti o 14.00 hod na malom ihrisku pri OcÚ  
Začiatok futbalu slobodný proti ženatým o 15.00 hod.  
Guláš sa bude predávať o 14.00 hod.  
Hlasovanie : ZA – 5, PROTI – 0, ZDRŽALI SA – 0.

ad.12. Rôzne:  
A, Na základe faktúry za teplo pre lekáreň v Slavošovciach faktúrovanej f. Dalkia  
Východné Slovensko s.r.o obci Slavošovce a následne podľa počtu obyvateľov  
faktúrované obci Rochovce doporučuje obecné zastupiteľstvo predmetný nedoplatok  
overiť nakoľko lekáreň v roku 2009 vyhorela nebola v prevádzke a neboli tam ani  
okná.  
Hlasovanie : ZA – 5, PROTI – 0, ZDRŽALI SA – 0.

B, Obecné zastupiteľstvo schvaľuje čerpanie rozpočtu za prvý polrok 2010 predložené  
administratívnou pracovníčkou a následne úpravu rozpočtu na druhý polrok 2010.  
Hlasovanie : ZA – 5, PROTI – 0, ZDRŽALI SA – 0.

ad.13,Obecné zastupiteľstvo schvaľuje Uznesenie č. 4/2010.  
Hlasovanie : ZA – 5, PROTI – 0, ZDRŽALI SA – 0.

ad.14. Na záver starosta obce poďakoval prítomným za účasť a ukončil zasadanie.

Ing. Stanislav Levrinc  
starosta obce

Overovatelia: ………………………………